Държавен вестник, бр. 110, 2025 г., стр. 119

БРОЙ  110	
Д Ъ Р Ж А В Е Н  В Е С Т Н И К 	
СТР.  119  
5.	
Изисквания към материалната база
5.1. Изисквания към кабинетите за обучение по теория на професията – характеристики, 
обзавеждане, оборудване, софтуер
В учебния кабинет се провежда теоретичното обучение. Обзавеждането на учебния кабинет 
включва работно място на преподавателя (работна маса и стол), работно място на всеки обуча­
ван (работна маса и стол), учебна дъска, мебели (предимно шкафове за различни цели), гладка 
свободна стена за окачване на табла, екран за прожектиране, дъска за писане и други средства 
за обучение и мултимедийна техника. Учебният кабинет се оборудва още с учебни пособия – 
демонстрационни макети и модели, реални образци, онагледяващи табла, софтуерни продукти, 
свързани с техниката и технологията на професията и специалността, учебни видеофилми и др. 
Учебните кабинети трябва да отговорят на необходимите педагогически, методически, ерго­
номични, хигиенни и естетически изисквания, като създават предпоставки за успешно усвояване 
на знанията, уменията и формиране на професионално-личностни качества у обучаваните.
5.2. Изисквания към учебната база за обучение по практика на професията – характерис­
тики, обзавеждане, оборудване, софтуер
Лабораторията е предназначена за провеждане на упражнения по биотехнологии, микробиология 
и биохимия. Оборудването включва стерилен бокс с бактерицидни лампи или ламиниран бокс, 
манипулационна (подготвително помещение с мивка с топла вода, дестилатор, автоклав, стери­
лизатор на Кох, сушилни), сух стерилизатор, термостати, работещи при различни температури, 
хладилник за съхраняване на хранителни среди и колекция микроорганизми, микробиологични 
щамове, микроскопи с имерсионен обектив, технически и аналитични везни, клатачен апарат, 
магнитна бъркалка, центрофуга, водна баня, лабораторни съдове, прибори (бактериологично ухо 
и игла), пособия, хранителни среди, материали и реактиви, лабораторен софтуер за изготвяне 
доклади и отчети и софтуер за симулации и моделиране на биотехнологични процеси.
6.	
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от про­
фесионално направление „Химични технологии“ от областта на висше образование „Технически 
науки“, специалности от професионално направление „Биотехнологии“ от областта на висше 
образование „Технически науки“ и специалности от професионално направление „Биологиче­
ски науки“  от област на висше образование „Природни науки, математика и информатика” от 
Класификатора на областите на висше образование и професионалните направления, приет с 
Постановление № 125 от 2002 г. на Министерския съвет (ДВ, бр. 64 от 2002 г.), съответстващи 
на професията.
Учителска длъжност по учебен предмет или модул от професионалната подготовка може да 
се заема и от лица със завършено висше образование по съответната специалност и без про­
фесионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без придобита профе­
сионална квалификация „учител“, ако са придобили съответната професионална квалификация 
при условията и по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.
7370